Diari Oficial de la Generalitat Valenciana


Sumari del DOGV 2314, del 20-07-1994 (1994/832019)

ORDRE de 29 de juny de 1994, de la Conselleria d'Educació i Ciència, per la qual delega els directors de les direccions territorials d'Educació per a l'exercici de les facultats ordinàries en matèria de contractació de menjador escolar.
--------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/06/29/(1)/dof/vci/html**

### Dades del document

Número de DOGV
:   2314

Data del DOGV
:   20-07-1994

Secció del DOGV
:   DISPOSICIONS GENERALS

Número del document
:   1994/832019


Data del document
:   29-06-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 29 de juny de 1994, de la Conselleria d'Educació i Ciència, per la qual delega els directors de les direccions territorials d'Educació per a l'exercici de les facultats ordinàries en matèria de contractació de menjador escolar. [94/4803]  
L'article 68 de la Llei de la Generalitat Valenciana 5/1983, de 30 de desembre, de Govern Valencià, estableix que l'exercici de les competències pròpies de cada òrgan podrà ser delegat per aquest en l'òrgan inferior, llevat que, per aplicació del principi d'eficàcia, siga aconsellable atribuir-lo a un altre òrgan.  
Per Ordre de 12 d'agost de 1993, de la Conselleria d'Educació i Ciència, es delegà el secretari general i els directors generals del departament per a l'exercici de les facultats ordinàries en matèria de contractació (Diari Oficial de la Generalitat Valenciana 07.09.93).  
Els principis de celeritat i eficàcia que han de presidir l'activitat administrativa aconsellen delegar també els directors territorials d'Educació per a determinades facultats en matèria de contractació del menjador escolar.  
En virtut d'això, i fent ús de les facultats que m'han estat conferides pels articles 35 i 68 de la Llei de Govern Valencià,  
ORDENE:  
Primer  
Delegar els directors territorials d'Educació, dins els límits legals i del respectiu àmbit territorial, l'exercici de les facultats ordinàries en matèria de contractació de menjador escolar.  
Segon  
1. L'exercici de les facultats que es deleguen en aquesta ordre s'haurà d'adequar al que estableixen els articles 68 de la Llei de Govern Valencià i 13 de la Llei de Règim Jurídic de les Administracions Públiques i del Procediment Administratiu Comú i les instruccions que hi dicte la Direcció General de Centres Docents d'aquesta conselleria.  
2. En les resolucions que s'adopten per delegació caldrà fer constar expressament aquesta circumstància.  
DISPOSICIONS FINALS  
Primera  
Aquesta delegació de facultats es confereix sense perjudici d'aquelles que s'atorgaren al secretari general i als directors generals del departament per Ordre de 12 d'agost de 1993, d'aquesta conselleria.  
Segona  
Es faculta la Direcció General de Centres Docents d'aquesta conselleria perquè dicte les normes d'aplicació d'aquesta ordre, que entrarà en vigor l'endemà de la publicació en el Diari Oficial de la Generalitat Valenciana.  
València, 29 de juny de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI